wickkiey/tamil-wikipedia-chunked huggingface dataset:
# காந்தி சந்தை

## இடமாற்றம்

இந்த சந்தை இருந்த இடமானது நகரின் மையப்பகுதியில் இருந்ததால் நெரிசலுக்கு உள்ளாகி வந்தது. இதனால் இந்த சந்தையை திருச்சி–திண்டுக்கல் தேசிய நெடுஞ்சாலையில் கள்ளிக்குடி என்ற இடத்தில் புதியதாக அமைக்க திட்டமிடப்பட்டது. இந்தத் திட்டத்தின்படி 65 கோடி ரூபாய் திட்டமதிப்பீட்டில் மத்திய வணிக வளாகம் சுமார் 10 ஏக்கர் பரப்பளவில் கட்டப்பட்டு 2017ஆம் ஆண்டு திறக்கப்பட்டது. இந்த புதிய சந்தை வளாகத்தில், தரைத்தளம், முதல் தளம் என இரண்டு தளங்களில் மொத்தம் ஆயிரம் கடைகள் கட்டப்பட்டுள்ளன. பழங்கள் மற்றும் காய்கறிகளைப் பாதுகாக்கக் குளிர்பதனக் கிடங்குகள், மின்னாக்கிகள், சரக்குகளை ஏற்றி, இறக்குவதற்கு வசதியாக மின் தூக்கிகள், தொழிலாளர்களுக்கு ஓய்விடம், கழிப்பிடம், உணவகம் ஆகியவை அமைக்கப்பட்டுள்ளன.
# எஸ். பி. காந்தன்

**எஸ். பி. காந்தன்** (**S.B. Khanthan**), தமிழ் மேடை நாடகம், தொலைக்காட்சித் தொடர் மற்றும் திரைப்பட இயக்குநர் ஆவார்.
# எஸ். பி. காந்தன்

## தொழில்

ஹரிகதா கலாட்சேபம் புகழ் டி. எஸ். பாலகிருஷ்ண சாஸ்திரியின் மகனான எஸ். பி. காந்தன் பட்டயக் கணக்கர் தொழில் செய்து கொண்டிருந்த போது, மேடை நாடக நடிகரும் மற்றும் திரைப்பட நடிகருமான, தனது சகோதரர் மௌலியின் தாக்கத்தால், காந்தன், நகைச்சுவை மேடை நாடகங்களை இயக்கினார். பின்னர் பட்டயக் கணக்கர் வேலையை விட்டுவிட்டு, கிரேசி மோகன் எழுத்தில், கிரேசி மோகன், மாது பாலாஜி, ஆர். நீலகண்டன் மற்றும் சீனு மோகன் ஆகியோர் நடிப்பில் முழு நகைச்சுவை மேடை நாடகங்களின் இயக்கப் பணியை மேற்கொண்டார். மேலும் தொலைக்காட்சித் தொடர் இயக்குநராகவும் மற்றும் ஆவணப்பட இயக்குநராகவும் செயல்படுகிறார்.
# எஸ். பி. காந்தன்

## காந்தனின் தொலைக்காட்சித் தொடர்கள்

கிரேசி மோகன் எழுதிய கீழ்கண்ட தொலைக்காட்சி நாடகங்களை எஸ். பி. காந்தன் இயக்கியுள்ளார்.  
- கிரேசி மோகன் எழுதிய *ஹியர் ஈஸ் க்ரேசி* (1986-1987)
- *மாது-சீனு*
- *நில் கவனி கிரேசி*
- *சி-ரி-க-ம-ப-த-நி*
- ''ஒரு பேயின் டைரி
- *பத்துக்கு பத்து*
- *கிரேசி டைம்ஸ்*
- *விடாது சிரிப்பு*
- *சிரி சிரி கிரேசி*
- *அலாவுதினும் 100 வாட்ஸ் பல்பும்*
- *கிரேசி கிஷ்கிந்தா*
- *மாது மிரண்டால்*
- *அன்புள்ள மாதுவிற்கு*
- *மீசை ஆனாலும் மனைவி*
- *சாடிலைட் சாமியார்*
- *ஜுராசிக் பேபி*
- *சாக்லேட் கிருஷ்ணா*
# எஸ். பி. காந்தன்

## வெளியிட்ட குறுந்தகடுகள்

வெளிநாட்டு வாழ் தமிழர்கள் காண்பதற்கு வேண்டி, கிரேசி மோகன் எழுதிய நாடகங்களை எஸ். பி. காந்தன் குறுந்தகடுகளில் பதிந்து வெளியிட்டுள்ளார்.
- *கணபதிக்கு கல்யாணம்* - DD1
- *கணேசனுக்கு கால்கட்டு* - DD1
- *சிரிப்புத் திரை* - சன் டி. வி.
- *கம்ப்யூட்டர் காதல்* - ராஜ் டி. வி
- *மாது பிளஸ் 2*
- ''மேரேஜ் மேடு இன் சலூன்
- *பௌர்ணமி* - கே. பாலசந்தர் இயக்கியது.
- *ஒரு கூடை பாசம்* - கே. பாலசந்தர் இயக்கியது.
# எஸ். பி. காந்தன்

## பிற தகவல்கள்

தனது சகோதரர் மௌலி எழுதிய *நான் ரெடி நீ ரெடியா* எனும் மேடை நாடகத்தை எஸ். பி. காந்தன் இயக்கி, ஸ்டார் விஜய் தொலைக்காட்சியில் 40 வாரத் தொடர்களாக வெளியானது. காந்தன் இயக்கிய சாருலதா எனும் தொடர் 40 வாரங்களாக சன் தொலைக்காட்சியில் வெளியானது. மேலும் எஸ். பி. காந்தன் விளம்பரப் படங்கள் மற்றும் ஆவணப்படங்களையும் இயக்கியுள்ளார்.  
2006-இல் நகைச்சுவை மற்றும் காதல் உணர்வுடன் கூடிய *ஜெர்ரி* எனும் திரைப்படத்தை காந்தன் இயக்கியுள்ளார்.
# நெப்போலியன் திறப்பு

**நெப்போலியன் திறப்பு** (*Napoleon Opening*) என்ற சதுரங்க திறப்பு ஆட்டம் பின் வரும் வழக்கத்திற்கு மாறான நகர்வுகளுடன் தொடங்குவதாக அடையாளப்படுத்தப்படுகிறது.
:1. e4 e5
:2. Qf3
வேவார்டு ராணி தாக்குதல் திறப்பு ஆட்டம் போல (2.Qh5), வெள்ளை மாணவகன் முற்றுகை நம்பிக்கையுடன் (2.Qf3 Nc6 3.Bc4 Bc5?? 4.Qxf7#), ஆனால் பொறியிலிருந்து கருப்பு எளிதாக தப்பிக்க முடியும்.
# நெப்போலியன் திறப்பு

## வரலாறு

பிரான்சு நாட்டு பேரரசர் நெப்போலியன் போனபார்ட்டு நினைவாக இத்திறப்புக்கு நெப்போலியன் திறப்பு என்று பெயரிடப்பட்டது. நெப்போலியன் சதுரங்க விளையாட்டின் மீது ஆழ்ந்த காதல் கொண்டிருந்தார். ஆனால் இவர் ஒரு சாதாரண சதுரங்க விளையாட்டு வீர்ர் ஆவார் . 19 ஆம் நூற்றாண்டின் மையப்பகுதியிலிருந்து இப்பெயர் பயன்பாட்டிற்கு வந்தது .1809 ஆம் ஆண்டில் நடைபெற்ற ஒரு போட்டியில் இவர் இவ்வகையான திறப்புடன் ஆட்டத்தைத் தொடங்கி விளையாடினார். எதிர்த்து விளையாடிய தானியங்கி சதுரங்க விளையாட்டு இயந்திரம் (தி டர்க்) டர்க்கிடம் தோற்றுப்போனார். சதுரங்க மாசுட்டர் யோகான் ஆல்கேயர் இந்த இயந்திரத்தை அப்போது உருவாக்கியிருந்தார் .
நெப்போலியனின் மனைவியும் மகாராணியுமான யோசுப்பீனையும் அவருடைய இழிவான துரோகத்தையும் கூட இப்பெயர் இலெசாக கோடிட்டு காட்டுவதாகவும் கொள்ளலாம் ref>Napoleon Himself, 2005, John Schneider</ref>. நெப்போலியனால் அவருடைய மனைவியை வீட்டிலேயே வைத்திருக்க முடியாத இயலாமையைச் சுட்டுவதாகவும் கொள்ளலாம்.
# நெப்போலியன் திறப்பு

## மதிப்பீடு

நெப்போலியன் திறப்புடன் விளையாடுவது ஒரு வலுவற்ற தொடக்கமாக கருதப்படுகிறது. ஏனெனில் இங்கு உரிய காலத்திற்கு முன்னரே வெள்ளை ராணி வெளியில் வந்து தாக்குதலில் ஈடுபடுகிறது. ராசாவின் பக்க்க் குதிரையின் முன்னேற்றத்திற்கு பேருதவி புரியும் சதுரத்தை இது பறிக்கிறது. வேவார்டு ராணி தாக்குதல் திறப்பு ஆட்டத்துடன் ஒப்பிடுகையில் வேவார்டு ராணியின் தாக்குதலில் விசையும் வலிமையும் அதிகமாக உள்ளது. .  
—2.Qh5 நகர்வினால் கருப்பு ஆட்டக்காரர் முதலில் தன்னுடைய e-சிப்பாயை பாதுகாக்க வேண்டிய தேவை ஏற்படுகிறது. (வழக்கமாக 2...Nc6 நகர்வு), பின்னர் 3.Bc4 என்ற வெள்ளையின் நகர்வு, பின்னர் கருப்பை (3...g6 என்ற விலாமடிப்புத் தேர் நகர்வை செய்ய வலியுறுத்துகிறது. 3...Qe7 என்ற வலிய தாக்குதல் நகர்வு வெள்ளை அமைச்சரின் 3.Bc4 நகர்வின் நோக்கத்தை தடுக்கிறது. அல்லது 3...Qf6 என்ற கருப்பு ராணியின் நகர்வினால் குதிரையின் முன்னேற்ரத்திற்கு உதவியாக இருக்கும் f6 சதுரம் பறிக்கப்படுவதும் தடுக்கப்படுகிறது. 2.Qf3 என்ற வெள்ளையின் நகர்வினால் கருப்பு காய்களுடன் விளையாடுபவருக்கு எந்தவிதமான இடையூறும் ஏற்படுவதில்லை.
# கோரிங்கு தாக்குதல்

**கோரிங்கு தாக்குதல்** (*Göring Attack*) என்ற சதுரங்க திறப்பு ஆட்டம் பின் வரும் நகர்வுகளுடன் தொடங்குவதாக அடையாளப்படுத்தப்படுகிறது. இவான்சு பலியாட்ட சதுரங்க திறப்பு ஆட்டத்தின் போது இந்நகர்வுகள் தோன்றுவதற்கு வாய்ப்புகள் உண்டு.  
: 1.e4 e5
: 2.Nf3 Nc6
: 3.Bc4 Bc5
: 4.b4 Bxb4
: 5.c3 Bc5
: 6.0-0 d6
: 7.d4 exd4
: 8.cxd4 Bb6
: 9.Nc3 Na5
: 10.Bg5  
இவான்சு பலியாட்ட சதுரங்க திறப்பு ஆட்டத்தில் வெள்ளை சிப்பாயின் (4.b4) ஏற்றுக்கொள்ளப்பட்ட பின்னர் (4...Bxb4) பதிலுரையில் வெள்ளையின் (5.c3) நகர்வு கருப்பை (5...Bc5) என்ற தற்காப்பு நகர்வுக்குத் தூண்டுகிறது. இத்தற்காப்பு நகர்வு மிகவும் பிரபலமான பின்வாங்கல் நகர்வாகும். ஆட்டம் 10.Bg5, என்ற கோரிங்கு தாக்குதல் அடையாள நகர்வு வரை தொடர்கிறது. 1869 ஆம் ஆண்டில் காரல் தியோடர் கோரிங்கு என்பவர் யோகன்னெசு மிங்க்விட்சுக்கு எதிராக பல ஆட்டங்களை ஆடியுள்ளார். இவர் பெயரே இத்திறப்பிற்குரிய பெயராக சூட்டப்பட்டது. மிக்கேல் டிச்கோரின் 1883 ஆம் ஆண்டில் சிடெயினிட்சுக்கு எதிராக இந்த கோரிங்கு தாக்குதல் சதுரங்கத் திறப்பு ஆட்டத்தை விளையாடிய பின்னர்தான் இது நடைமுறைக்கு வந்தது. இந்த திறப்பில் தொடங்கிய பல்வேறு ஆட்டங்களில் டிச்கோரின் திறமையான பல வெற்றிகளை அடைந்திருக்கிறார். நவீன சதுரங்க திறப்பு என்ற புத்தகம் கோரிங்கு தாக்குதல் சதுரங்க திறப்பை ஒரு தந்திரமான திறப்பு என்று வரையறுக்கிறது. சரியான நகர்வுகள் தெரிந்தால் மட்டுமே இத்திறப்பை விளையாட வேண்டும்.
# துங்குசுக்கா நிகழ்வு

**துங்குசுக்கா நிகழ்வு** (*Tunguska event*, , **துங்குஸ்கா விண்வீழ்கல்**) எனும் சொற்றொடரால் குறிப்பிடப்படுவது 1908ம் ஆண்டு, கிரகோரியன் நாட்காட்டியின் படி ஜூன் 30, ஜூலியன் நாட்காட்டிப்படி ஜூன் 17 காலை உருசிய நாட்டின் மாநிலமான *யெனிசெய்ஸ்க்கில்* ஓடும் டுங்குஸ்க்கா நதியின் அருகாமையில் நிகழ்ந்த பாரிய வெடிப்பு நிகழ்ச்சி ஆகும். இந்நிகழ்வினால் கிட்டத்தட்ட கிழக்கு சைபீரிய காட்டின் 2000 சதுர கிலோமீட்டர் பரப்பளவு பகுதி தரை மட்டமாக்கப்பட்டது.எனினும் இப்பிரதேசத்தின் சனத்தொகை அடர்த்தி குறைவு காரணமாக இதுவரை மனித உயிரிழப்புகள் எதுவும் பதியப்படவில்லை. அணுகுண்டு வெடிப்பு போல பெருவெடிப்பு நிகழ்வுகளில் ஒன்றாக வகைப்படுத்தப்பட்டுள்ள இந்நிகழ்வு விண்கல் அல்லது விண்கல்லின் ஒருபகுதி விழுந்ததினால் ஏற்பட்டிருக்கலாமென கூறப்படுகிறது.என்றாலும் விண்பொருள் தாக்கத்தினால் உருவாக்கப்படும் பாரிய பள்ளம் எதுவும் அப்பகுதியில் கண்டுபிடிக்கப்படவில்லை. வேகமாக வந்த விண்கல் பூமிக்கு 5 முதல் 10 கிலோமீட்டர் உயரத்தில் வெடித்துச் சிதறியிருக்கலாமென ஆராய்ச்சியாளர்கள் நம்புகின்றன  
துங்குசுக்கா நிகழ்வு பூமியில் நிகழ்ந்த *விண்பொருள் தாக்க வெடிப்பு* நிகழ்வுகளில் மிகப் பெரியது ஆகும். ஆராய்ச்சிகள் எரிகல்லின் பரப்பளவை 60 முதல் 190 மீட்டர் வரை பல்வேறு அளவுகளில் வரையறுக்கின்றன.  
1908 முதல் இதுவரை இந்நிகழ்வைப்பற்றி ஏறத்தாள 1000 அறிவியல் கட்டுரைகள் வெளிவந்திருக்கின்றன. அவற்றில் அதிகமான கட்டுரைகள் உருசிய மொழியில் வெளிவந்தவை ஆகும். 2013ல் ஆராய்ச்சி குழு ஒன்று வெடிப்பு நிகழ்ந்த இடத்தின் மையப் பகுதியில் உள்ள முற்றா நிலக்கரி சதுப்பு பகுதியில் கண்டெடுக்கப்பட்ட மாதிரிகளைப் பற்றிய ஆய்வுக் கட்டுரை ஒன்றை வெளியிட்டது. அக்கட்டுரை, வெடிப்பு நிகழ்ந்த இடத்தில் எடுக்கப்பட்ட அம்மாதிரிகள் எரிவெள்ளி ஒன்றின் துகள்களாக இருக்கலாம் என குறிப்பிடுகிறது.  
ஆரம்பத்தில் இவ்வெடிப்பின் மூலம் வெளிப்பட்ட சக்தியின் அளவு 10-15 மெகாதொன் டி,என்,டி முதல் 30 மெகாதொன் டி.என்.டி என அணு ஆயுத விளைவு அளவு விதிப்படி வெடிச்சுவாலையின் உயரத்தை வைத்து கணக்கிடப்பட்டது.என்றாலும் பிற்காலத்தில் அதிநவீன கணணிகளைக் கொண்டு ஆராய்ந்ததன் மூலம் வெளிப்பட்ட சக்தி 3-5 மெகாதொன் டி,என்,டி என கண்டறியப்பட்டது.  
ஆரம்பத்தில் கணக்கிடப்பட்ட 15 மெகாதொன் டி,என்,டி என்பது ஜப்பானின் ஹிரோஷிமாவில் போடப்பட்ட அணுகுண்டை விட 1000 மடங்கு ஆற்றல் பெரியதும்,1954 மார்ச் 1ம் திகதி ஐக்கிய அமெரிக்காவினால் முன்னெடுக்கப்பட்ட **காசல் ப்ராவோ** எனும் அணுகுண்டு சோதனையில் வெளிப்பட்ட ஆற்றலுக்கு (15.2 மெ.தொ) சமனானதும்,சோவியத் யூனியனினால் 30 அக்டோபர் 1961 அன்று வெடிக்கவைக்கப்பட்ட சார் அணுகுண்டின் ஆற்றலில் (50 மெகாதொன்.இதுவரை வெடிக்க வைக்கப்பட்ட அணுகுண்டுகளில் மிக சக்தி வாய்ந்தது) மூன்றில் ஒரு பங்கும் ஆகும்.  
இவ்வெடிப்பு 2150 சதுர கிலோமீட்டர் பரப்பளவு பகுதியிலிருந்த ஏறத்தாள 80 மில்லியன் மரங்களை நிர்மூலமாக்கியதாக கணக்கிடப்பட்டுள்ளது. இவ்வெடிப்பினால் ஏற்பட்ட அதிர்வு ரிச்டர் அளவுகோலில் 5.0 அலகாக இருக்கலாமென கருதப்படுகிறது.இந்த அளவுடைய வெடிப்பு ஒரு பெரிய நகரத்தையே அழிக்கக்கூடியது , எனினும் மக்கள் வசிக்கும் பிரதேசத்திற்கு பல கிலோமீட்டர் தொலைவில் வெடித்தமையால் மனித உயிர் சேதங்கள் எதுவும் பதியப்படவில்லை .சில அறிக்கைகள் இருவர் உயிரிழந்ததாக குறிப்பிட்டாலும் உத்தியோக பூர்வமாக எதுவும் அறிவிக்கப்படவில்லை. இந்நிகழ்வு விண்கல் தாக்கங்களுக்கு எதிரான நடவடிக்கைகளுக்கு அடித்தளம் இட்டது.
# துங்குசுக்கா நிகழ்வு

## விளக்கம்

ஜூன் 30ம் திகதி காலை 07:17 மணியளவில் பைக்கால் ஏரிக்கு வடமேற்கே வசிக்கும் ரஷ்ய குடியேறிகள் மற்றும் எவான்கி ஆதிக்குடி மக்கள் சூரியனைப் போல பிரகாசத்துடன் நீல நிற ஒளிப்பிழம்பொன்று வானில் செல்வதை அவதானித்தனர்.பத்து நிமிடங்களின் பின் கண்ணைப் பறிக்கும் ஒளியுடன் இராணுவ ஏவுகணையின் ஒலி போன்ற பெரும் சப்தமொன்று கேட்டது.வெடிப்பு நிகழ்வுக்கு அண்மையில் வசித்தவர்களின் கூற்றுப்படி அவ்வொலி கிழக்கிலிருந்து வடக்காக சென்றுள்ளது.அவ்வொலி ஏற்படுத்திய அதிர்வலைகள் சில நூறு கிலோமீட்டர்கள் அப்பாலிருந்த மனிதர்களைத் தள்ளாட வைத்ததுடன் ஜன்னல்களையும் உடைத்தது.பெரும்பாலான மக்கள் வெடிப்பைத் தவிர்த்து சத்தத்தையும் நடுக்கத்தையும் மட்டுமே உணர்ந்துள்ளனர். வெடிப்பு நிகழ்வு நீடித்த நேரம்,தொடர்ச்சி நிகழ்வுகள் போன்றவை கண்ணால் கண்ட சாட்சிகளின் கூற்றுகள் பிரகாரம் வேறுபடுகின்றது.  
இவ்வெடிப்பு யூரேசியா முழுதும் நில நடுக்கவியல் நிலையங்களில் பதியப்பட்டுள்ளதுடன் வானில் ஏற்பட்ட அலைகள் ஜெர்மனி, டென்மார்க், குரேஷியா, ஐக்கிய இராச்சியம் மற்றுமல்லாது ஜகார்த்தா, வாஷிங்டன் போன்ற மிகத்தொலைவிலுள்ள நாடுகளிலும் தென்பட்டன. சில இடங்களில் இதன் அதிர்வலைகள் 5.0 ரிக்டர் அளவுடைய பூகம்பத்துக்கு இணையாக மதிப்பீடு செய்யப்பட்டுள்ளது. வெடிப்பின் பின் அடுத்த சில நாட்கள் ஆசிய,ஐரோப்பிய வானம் இரவிலும் ஒளிர்ந்ததை ஸ்வீடன் மற்றும் ஸ்காட்லாந்தில் எடுக்கப்பட்ட படங்களைக் கொண்டு அறியலாம். விண்ணோட்டத்தினால் வானில் ஏற்படுத்தப்படும் ஒளிர்வைப் போல இவ்வான ஒளிர்வும் வளிமண்டலத்தின் ஐந்து பிரிவுகளில் ஒன்றான இடை மண்டலத்தில் அமைந்துள்ள பனித்துகள்களை ஒளி ஊடுருவியதால் தென்பட்டது . அமெரிக்க விண்வெளி ஆராய்ச்சி நிறுவனங்களான **ஸ்மித்ஸன்** வானியற்பு **அவதானிப்பு** மையம் மற்றும் மவுன்ட் வில்சன் கண்காணிப்பு நிலையம் ஆகியன துங்குசுக்கா வெடிப்பின் பின்னர் சில மாதங்கள் வரை புவிமேற்பரப்பில் அமைந்துள்ள வளிமண்டலத்தின் தெள்ளியதன்மை தூசுகளினால் பாதிப்படைந்திருந்ததை அவதானித்திருந்தன.
# துங்குசுக்கா நிகழ்வு

## ஆய்வுகள்

துங்குசுக்கா நிகழ்வு சம்பந்தமான ஆய்வுகளை மேற்கொள்ள ஒரு தசாப்ததிற்கும் மேலான ஆண்டுகள் பிடித்தது.1921ம் ஆண்டில் உருசிய கனிமவியலாளர் லியோனட் கியுலிக் சோவியத் அறிவியல் கழக சார்பாக கணக்கெடுப்பு ஒன்றை நடத்த ஒரு குழுவை அழைத்துக்கொண்டு பொட்கமனேயா துங்குசுக்கா ஆற்று வடிநிலத்தை அடைந்தார். அவர் வெடிப்பு நிகழ்ந்த மையப்பகுதிக்கு செல்லாமல் விட்டாலும் உள்ளூர்வாசிகள் கண்ட காட்சிகள் அது ஒரு விண்கல் தாக்கமே என்ற நம்பிக்கைக்கு அவரை இட்டுச் சென்றன. ஆய்விலிருந்து திரும்பியதும் அவர் உருசிய அரசாங்கத்தை வற்புறுத்தி தடை செய்யப்பட்ட வெடிப்பு நிகழ்ந்த மையப்பகுதியை ஆராய்ச்சி செய்ய தேவையான நிதியுதவியை வழங்க இணங்கச்செய்தார்.விண்கல் கனிம வளத்தை பாதுகாக்கும் நோக்குடனே இதை செய்தார் .  
இறுதியில் கியுலிக் 1927ம் ஆண்டு உள்ளூர் எவென்கி இன வேட்டைக்காரர்களை வழிகாட்டியாக அழைத்துக் கொண்டு துங்குசுக்கா வெடிப்பு நிகழ்ந்த மையப்பகுதி நோக்கி தனது ஆராய்ச்சி பயணத்தை மேற்க் கொண்டார். விண்கல் தாக்கத்தால் ஏற்படும் பெரும் பள்ளத்தை எதிர்பார்த்துச் சென்ற அவருக்கு அதிச்சி ஒன்று காத்திருந்தது. அங்கு வெடிப்பு சம்பவம் நிகழ்ந்த இடத்திற்கு அண்மையில் எவ்வித பள்ளமும் காணக்கிடைக்கவில்லை. மாறாக சுமார் 8 கிலோமீட்டர் குறுக்களவு வலயத்தில் இருந்த அனைத்து மரங்களும் கருகி, கிளைகளற்று நின்றிருந்தன. சற்று உண்ணிப்பாய் ஆராய்ந்ததில் கியுலிக் பூமியில் சில துளைகளை அவ்விடத்தில் கண்டார். அத்துளைகள் விண்கல் தாக்கத்தினாலேற்பட்டிருக்க வேண்டுமென அவர் தவறாக கணித்தார்.எனினும் அத்துளைகளை தோண்டுவதற்கான நேரம் அவருக்கு கிடைக்க வில்லை.  
அடுத்த பத்து ஆண்டுகளில் மேலும் மூன்று ஆய்வுகள் அப்பகுதியில் நடந்தன. கியுலிக் சில சேற்றுக்குழிகளை கண்டுபிடித்தார்.அவை விண்கல்லினால் ஏற்பட்டிருக்கலாமென நினைத்தார். சேறு நிறைந்த அக்குழிகளில் ஒன்றை ("சஸ்லோவ் பள்ளம்", விட்டம்), கடின உழப்பினால் தூர் வாறிய பின் அக்குழிக்குள் கண்டுபிடிக்கப்பட்ட அடிமரக்கட்டை அவரின் கணிப்பை தவறாக்கியது. 1938ம் ஆண்டு கியுலிக் வெடிப்பு நிகழ்ந்த மையப்பகுதியைச் சுற்றி வான்வழிப் புகைப்பட ஆய்வொன்றை மேற்கொண்டார். எனினும் இவ்வாய்வில் எடுக்கப்பட்ட புகைப்படங்களின் 1500 படலமறை<nowiki/>கள் அபாயகரம் நிறைந்த செலுலாயிடு அழிப்பு நடவடிக்கை காரணமாக 1975ல் அப்போதிருந்த ருஷ்ய அறிவியல் கல்விக்கழக கனிம அருங்காட்சியத்தின் விண்கல் பிரிவின் தலைவர் யெவ்கேனி கிரினோவின் உத்தரவினால் அழிக்கப்பட்டது.மேலதிக ஆராய்ச்சிகளுக்காக அப்புகைப்படங்கள் உருசியாவின் டொம்ஸ்க் நகருக்கு கொண்டு செல்லப்பட்டது.  
1950, 1960களில் அவ்விடத்துக்கு அனுப்பபட்ட ஆராய்ச்சியாளர்கள் அப்பகுதி மண்ணை சலித்துப் பார்த்தனர். அம்மண்ணில் சிலிக்கேட் மற்றும் மக்னடைட் துணிக்கைகள் கலந்திருந்ததை கண்டுபிடித்தனர். அத்துணிக்கைகளை இரசாயன பகுப்பாய்வு செய்த போது அதில் விண்வீழ்கற்களில் காணப்படக்கூடியதைப் போல அதிகூடிய விகிதாசாரத்தில் இரும்பு சார்பான நிக்கல் கலந்திருந்தமை கண்டுபிடிக்கப்பட்டது அத்துணிக்கைகள் பூமிக்கு வெளியிலிருந்து வந்திருக்கலாம் என்ற முடிவுக்கு வழிகோலியது. மேலும் அப்பகுதியை அண்மித்த இடங்களிலிருந்து எடுக்கப்பட்ட உலோகங்களில் அசாதரண விகிததில் வேறு கனிமங்களும் கலந்திருந்தன.
# துங்குசுக்கா நிகழ்வு

## புவியியற்பியல் கருதுகோள்கள்

கிட்டத்தட்ட அனைத்து விஞ்ஞானிகளும் இவ்வெடிப்புக்கு காரணம் விண்கல் தாக்கம் என்று ஏற்றுக் கொண்டாலும் சில எதிர் கருதுகோள்களும் முன்வைக்கப்படுகின்றன;வானியற்பியலாளர் வுல்ஃப்கேங் குண் இவ்வெடிப்புக்கு புவியோட்டிற்குள் இருந்த பத்து மில்லியன் தொன் அளவிலான இயற்கை வாயுவின் வெடிப்பே காரணம் என்கிறார். புவியோட்டிற்குள்ளிருந்த பாரியளவு இயற்கை வாயு புவிமேற்பரப்பில் வெளிப்பட்டு தீப்பற்றி வெடித்திருக்கலாம் என்பது அவர் கருத்து.
# துங்குசுக்கா நிகழ்வு

## இதே போன்ற நிகழ்வுகள்

1930லும் இந்நிகழ்வை ஒத்த நிகழ்வொன்று பிரஸீலில் குருசா நதியின் மேல் நிகழ்ந்தது.விண்கல் தாக்கமே காரணம் என்று குறிப்பிடப்பட்டாலும் தெளிவான ஆதாரங்கள் எவையும் கிடைக்கவில்லை.
# சக்தி தொலைக்காட்சியின் நிகழ்ச்சிகளின் பட்டியல்

தற்பொழுது சக்தி தொலைக்காட்சியில் ஒளிபரப்பாகும் தொடர்கள் மற்றும் நிகழ்ச்சிகளின் பட்டியல் கீழே தரப்பட்டுள்ளது
# சக்தி தொலைக்காட்சியின் நிகழ்ச்சிகளின் பட்டியல்

## தொடர்கள்

- மாயா
- நாயகி
- வம்சம்
- குலதெய்வம்
- பாமா ருக்குமணி
- அழகு
- பிரியமானவள்
- மூன்று முடிச்சு
- கல்யாண வீடு
- சிவம்
- தெய்வமகள்
- நந்தினி
- விநாயகர்
- ஜெய் ஹனுமான்
- கங்கா
- மகாகாளி
# சக்தி தொலைக்காட்சியின் நிகழ்ச்சிகளின் பட்டியல்

## நிகழ்ச்சிகள்

- மகளிர் மட்டும்
- கலாட்டா காமெடி
- இசை 100
- சினி கஃபே
- சக்தி சட்
- தாயா தாரணமா
- மக்களுடன் மின்னல்
- சூப்பர் ஸ்டார் ஜூனியர் 4
- காமெடி ஜங்ஷன்
- மின்னல்
- எதிரொலி
- சன் நாம் ஒருவர்
# சக்தி தொலைக்காட்சியின் நிகழ்ச்சிகளின் பட்டியல்

## முன்னர் ஒளிப்பரப்பாகிய நிகழ்ச்சிகள்

### தொடர்கள்

- கோலங்கள்
- அஞ்சலி
- சக்தி
- வேலன்
- மனைவி
- நீ நான் அவள்
- கவி யாஞ்சலி
- திருமதி செல்வம்
- கஸ்தூரி
- சித்தி
- அண்ணாமலை
- செல்வி
- அரசி
- செல்லமே
- தங்கம்
- தென்றல்
- சரவணன் மீனாட்சி
- ஆபீஸ்
- இது காதலா?
- மெட்டி ஒலி
- நாதஸ்வரம்
- தேவயாணி
- நீலி
- ராஜா ராஜேஸ்வரி
- மரகத வீணை
- பொன்னுஞ்சல்
- தேனிலவு
- அகல்யா
- நிம்மதி
- லட்சுமி
- சிவசக்தி
# மார்சல் பொறி

**மார்சல் பொறி** (*Marshall Trap*) என்பது எதிரியை இடர்பாட்டில் சிக்கவைக்க சதுரங்க ஆட்டத்தின் தொடக்கத்தில் திட்டமிட்டு விரிக்கப்படும் வலையாகும். பெட்ரோவ் தற்காப்பு திறப்பு ஆட்டத்தில் இவ்வகை வலையை விரிக்கும் நுட்பம் கண்டறியப்பட்டது. இந்நுட்பத்தை பிராங்கு மார்சல் கண்டறிந்த காரணத்தால் இவ்வலைக்கு மார்சல் பொறி என்ற பெயர் சூட்டப்பட்டது.
# மார்சல் பொறி

## பொறி

**1. e4 e5 2. Nf3 Nf6**
:கருப்பு ஆட்டக்காரர் பெட்ரோவ் தற்காப்பு சதுரங்கத் திறப்பு ஆட்டத்தை விளையாடுவதிலிருந்து மார்சல் வலைவிரிப்பு தொடங்குகிறது.
**3. Nxe5 d6 4. Nf3 Nxe4 5. d4 d5 6. Bd3 Bd6 7. 0-0 0-0 8. c4 Bg4 9. cxd5 f5 10. Re1?** (படம் பார்க்கவும்)
:வெள்ளை கண்டிப்பாக 10.Nc3 நகர்வை விளையாடியிருக்க வேண்டும்.
**10... Bxh2+!**
:ஒர் எதிர்பாராத நகர்வை கருப்பு ஆடுகிறார். .
**11. Kxh2 Nxf2**
:வெள்ளையின் படையில் பிளவு உண்டாகிறது. கருப்புக் குதிரை ஒரே நேரத்தில் வெள்ளை ராணி மற்றும் வெள்ளை அமைச்சர் இருவரையும் தாக்குகிறது. எனவே வெள்ளை தன் ராணியை நகர்த்த வேண்டிய அவசியம் ஏற்படுகிறது.
**12. Qe2 Nxd3 13. Qxd3 Bxf3 14. Qxf3 Qh4+**
:தொடரும்15...Qxe1 என்ற நகர்வால் e1- இல் இருக்கும் வெள்ளை யானை இழக்கப்படுகிறது. கருப்பு வெற்றியை நோக்கி நகரும் வாய்ப்பு அதிகரிக்கிறது.
# எஸ். எம். முகம்மது செரிப்

**எஸ்.எம். முஹம்மது ஷரிப்** ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1967 ஆம் ஆண்டு இராமநாதபுரம் மக்களவைத் தொகுதியில் சுயேட்சையாக போட்டியிட்டும், 1971 தேர்தலில் பெரியகுளம் மக்களவைத் தொகுதியிலிருந்து,இந்திய ஒன்றிய முஸ்லிம் லீக் சார்பாக வேட்பாளராக போட்டியிட்டு மக்களவைக்கு தேர்ந்தெடுக்கப்பட்டார்.
# எஸ். எம். முகம்மது செரிப்

## பிறப்பு

15 ஜூலை 1924 ஆம் ஆண்டு முஹம்மது மதார் இராவுத்தருக்கு மகனாக மதுரையில் கரீம்ஷா பள்ளி தெருவில் பிறந்தார்.
# எஸ். எம். முகம்மது செரிப்

## கல்வி

மதுரை அமெரிக்கன் கல்லூரியிலும், பீகார் ராஞ்சி கல்லூரியிலும் கல்வி பயின்றார்.
# எஸ். எம். முகம்மது செரிப்

## பொறுப்புகள்

- 1961-1963 மதுரை நகர முஸ்லிம் லீக் தலைவர்
- 1963 மதுரை மாவட்ட முஸ்லீம் லீக் செயலாளர் மற்றும் இந்திய ஒன்ரிய முஸ்லிம் லீக் தமிழ்நாடு பிரிவின் மாநில துணை செயலாளர்
- 1964-1969 மதுரை நகராட்சி முனிசிபல் கவுன்சிலர்
- 1967-1970 இராமநாதபுரம் மக்களவைத் தொகுதி நாடாளுமன்ற உறுப்பினர்
- 1967-1968-1969 தென்மண்டல இரயில்வே ஆலோசனை குழு மற்றும் பயணர்கள் குழு உறுப்பினர்
- 1968-1969 வெளிநாட்டு வர்த்தக மற்றும் வழங்கல் குழு
- 1970 சுகாதாரம் மற்றும் குடும்ப திட்டமிடல்
- 1953-1967 மதுரை மத்திய சிறைச்சாலையில் மத மற்றும் ஒழுக்கவியல் சீர்திருத்தம்
- 1968-1970 மதுரை மாவட்ட வேலைவாய்ப்பு பரிவர்த்தனை குழு
- 1970 மதுரை மண்டல தொலை தொடர்புத்துறை ஆலோசனை குழு
- 1970 இராமநாதபுரம் மாவட்ட சிரிய ரக தொழிற்சாலைகள் ஆலோசனை குழு
- 1971 பெரியகுளம் மக்களவைத் தொகுதி நாடாளுமன்ற உறுப்பினர்
# கலர்ஸ் காமெடி நைட்

**கலர்ஸ் காமெடி நைட்** என்பது கலர்ஸ் தமிழ் தொலைக்காட்சியில் சனவரி 12, 2019ஆம் ஆண்டு முதல் சனி மற்றும் ஞாயிறு இரவு 9:30 மணிக்கு ஒளிபரப்பான மேடைச் சிரிப்புரை நிகழ்ச்சி இதுவாகும். இது புகழ் பெற்ற இந்தி மொழி நிகழ்ச்சியான 'காமெடி நைட் வித் கபில்' என்ற நிகழ்ச்சியின் மறுதயாரிப்பாகும். இந்த நிகழ்ச்சியின் வாரம் தோறும் ஒரு பிரபலம் பங்குபெற்றி ஐந்து நகைச்சுவை கலைஞர்களுடன் சேர்ந்து நடிப்பார். இந்த நிகழ்ச்சி 17 மார்ச்சு 2019 அன்று 20 அத்தியாயங்களுடன் நிறைவு பெற்றது.
# கலர்ஸ் காமெடி நைட்

## அத்தியாயங்கள்

| அத்தியாயம் | பிரபலம் | ஒளிபரப்பான நாள் |
| --- | --- | --- |
| 1 | கார்த்திக் சிவகுமார் |  |
| 2 | சதீஸ் |  |
| 3 | பாக்யராஜ் |  |
| 4 | மனோபாலா |  |
| 5 | செந்தில் |  |
| 6 | ஊர்வசி |  |
| 7 | தம்பி ராமையா |  |
| 8 | சிங்கம்புலி |  |
| 9 | ஆர். ஜே. பாலாஜி |  |
| 10 | சின்னி ஜெயந்த் |  |
| 11 | வரலட்சுமி |  |
| 12 | எம். எசு. பாசுகர் |  |
| 13 | மீனா |  |
| 14 | அம்பிகா |  |
| 15 | நமிதா கபூர் |  |
| 16 | ரம்யா |  |
| 17 | கிருஷ்ணா |  |
| 18 | ஜான் விஜய் |  |
| 19 | செந்தில் |  |
| 20 | பாண்டியராஜன் |  |
# குளோரோடிரைபுளோரோயெத்திலீன்

**குளோரோடிரைபுளோரோயெத்திலீன்** (*Chlorotrifluoroethylene*) என்பது CF<sub>2</sub>CClF என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதுவொரு குளோரோபுளோரோகார்பன் வகைச் சேர்மமாகும். பொதுவாக கடுங்குளிர் பயன்பாடுகளில் இது ஒரு குளிர்பதனியாகப் பயன்படுத்தப்படுகிறது. குளோரோடிரைபுளோரோயெத்திலீன் சேர்மத்தில் ஒரு கார்பன்–கார்பன் இரட்டைப் பிணைப்பு காணப்படுகிறது. எனவே இதனை பாலி குளோரோடிரைபுளோரோயெத்திலீன் சேர்மமாக பலபடியாக்க முடியும். அல்லது இணைபலபடியாக்கி நெகிழி குளோரோடிரைபுளோரோயெத்திலீன் சேர்ம்மாக மாற்ற முடியும். பாலி குளோரோடிரைபுளோரோயெத்திலீன் நியோபிலான் என்ற வர்த்தகப் பெயரால் குறிக்கப்படுகிறது. சப்பானின் தாய்கின் தொழில் நிறுவனம் தயாரிக்கிறது. மின்னசோட்டாவில் உள்ள 3 எம் நிறுவனம் கெல்-எப் என்ற வர்த்தக பெயரில் தயாரிக்கத் திட்டமிட்டுள்ளது.
# குளோரோடிரைபுளோரோயெத்திலீன்

## உற்பத்தி

1,1,2-டிரைகுளோரோ-1,2,2-டிரைபுளோரோயீத்தேனை மெத்தனாலில் உள்ள துத்தநாகத்தைப் பயன்படுத்தி குளோரின் நீக்கம் செய்து வர்த்தக முறையில் குளோரோடிரைபுளோரோயெத்திலீன் தயாரிக்கப்படுகிறது.
அமெரிக்காவில் 2012 ஆம் ஆண்டில் 1–10 மில்லியன் பவுண்டுகள் குளோரோடிரைபுளோரோயெத்திலீன் வர்த்தக முறையில் தயாரிக்கப்பட்டது.
# கேத்லின் கென்யான்

**கேத்லின் கென்யான்** (*Kathleen Kenyon*, 5 சனவரி 1906 - 24 ஆகத்து 1978), ஒரு முன்னணி பிரித்தானியக் கற்காலத்தைப் பற்றிய ஆராயும் தொல்லியல்துறை ஆராய்ச்சியாளர் ஆவார். இவர் 1952 முதல் -1958 வரை ஜெரிக்கோ என்ற இடத்தில் நடைபெற்ற அகழ்வாராய்ச்சி மூலம் நன்கு அறியப்பட்டவர், மேலும் 20 ஆம் நூற்றாண்டின் மிகவும் செல்வாக்குள்ள தொல்பொருள் ஆராய்ச்சியாளர்களில் ஒருவராக விளங்கினார். இவர் 1962 முதல் 1973 வரை இலண்டன், ஆக்சுபோர்டில் உள்ள அக்சு கல்லூரியின் முதல்வராகவும் இருந்துள்ளார்.
# கேத்லின் கென்யான்

## வரலாறு

1906 ஆம் ஆண்டில் கேத்லீன் கென்யான் பிரடெரிக் கென்யான் என்பாருக்கு மூத்த மகளாக இங்கிலாந்தின் இலண்டனில் பிறந்தார். இவரது தந்தை விவிலிய விவிலியத்தில் சிறந்த அறிஞர் ஆவார். மேலும் பிரித்தானிய அருங்காட்சியகத்தின் இயக்குநராகவும் பணியாற்றியுள்ளார். இவரது தாத்தா ஜான் ராபர்ட் கென்யான் "ஆல் சோல்ஸ் கல்லூரி"யில் பாதுகாவலராகவும் சிறந்த வழக்கறிஞராகவும் விளங்கினார். இவரது கொள்ளுப் பாட்டனார் லாயிட் கென்யான் அரசியல்வாதியாகவும் வழக்கறிஞராகவும் இருந்துள்ளார். லண்டனின் ப்ளூம்ஸ்பரி என்ற இடத்தில் அமைந்துள்ள பிரித்தானிய அருங்காட்சியகத்துடன் இணைக்கப்பட்ட ஒரு வீட்டில், அவரது தாயார் அமி கென்யன் மற்றும் சகோதரி நோரா கென்யானுடன் வளர்ந்தார். முரட்டுத்தனமான மற்றும் பிடிவாதமான குணங்களை கொண்ட இவர் சிறுவயதில் மீன்பிடிப்பது, மரங்கள் ஏறுவது போன்ற பலவிதமான விளையாட்டுகளில் ஈடுபட்டுள்ளார்  
இவரும் இவரது சகோதரியும் நன்கு படித்தவராக திகழ வேண்டுமென்பதற்காக பரந்தபட்ட வாசிப்பு மற்றும் சுதந்திரமாக படிப்பதற்கு இவரது தந்தை கேத்லீன் நன்கு ஊக்கப்படுத்தினார். பிரித்தானிய மியூசியத்தில் தனது தந்தையின் நிலைப்பாடு தனக்கு குறிப்பாக, கல்விக்கு உதவியாக இருந்தது என்று கென்யான் பின்னாட்களில் குறிப்பிடுகிறார். வரலாற்றில் சிறந்து விளங்கிய காத்லீன் பள்ளியில் பல விருதுகளை வென்றுள்ளார். செயிண்ட் பால் மகளிர் பள்ளியில் படிப்புதவி பெற்ற முதல் மாணவியாக திகழ்ந்துள்ளார். ஆக்சுபோர்டில் படிக்கும்போது கென்யான் பல்கலைக் கழகங்களுக்கிடையே நடைபெற்ற வளைதடிப் பந்தாட்ட விளையாட்டில் வெற்றியினை ஈட்டு தந்துள்ளார். 1929 இல் பட்டம் பெற்ற இவர் ஆக்சுபோர்டு பல்கலைக்கழக தொல்பொருள் சங்கத்தின் முதல் பெண் தலைவரானார். மேலும் தொல்லியல் துறையில் தனது பணியினைத் தொடங்கினார். ஐரோப்பா முழுவதும் பல முக்கிய தளங்களில் பணிபுரிந்திருந்தாலும் 1950 களில் எரிக்கோவில் நடத்தப்பட்ட அகழ்வாராய்ச்சிகளே இவரை இவரது துறையில் முன்னணி தொல்பொருள் ஆராய்ச்சியாளர்களில் ஒருவராக பேசப்பட்டது. கென்யான் 1962 ஆம் ஆண்டில் ஆக்சுபோர்டு, செயின்ட் ஊக்சு கல்லூரியின் முதல்வராக நியமிக்கப்பட்டார். இவர் 1973 ல் ஓய்வு பெற்றார். மேலும் கென்யான் திருமணம் செய்து கொள்ளவில்லை. 1974 ஆம் ஆண்டு முதல்,செஸ்டர் தொல்லியல் சங்கத்தின் கௌரவ துணைத் தலைவர் ஆக நியமனம் செய்யப்பட்டார்.
# இராச்சிக் செயல்முறை

**இராச்சிக் செயல்முறை** (*Raschig process*) என்பது ஐதராக்சிலமீனை உற்பத்தி செய்யப் பயன்படும் ஒரு வேதிச் செயல்முறையாகும். செருமன் நாட்டு வேதியியலாளர் பிரடெரிக் இராச்சிக் இம்முறையை உருவாக்கினார். இச்செயல்முறையின் முக்கியமான படிநிலைக்கு 1887 ஆம் ஆண்டிலேயே இராச்சிக் காப்புரிமை பெற்றார். ஐதராக்சிலமீன் டைசல்போனேட்டை நோக்கி நைத்திரைட்டுடன் பைசல்பைட்டு சேர்த்து ஒடுக்கி பின்னர் இதை ஐதராக்சிலமோனியம் சல்பேட்டாக நீராற்பகுப்பு செய்வது காப்புரிமை கோரிய அம்முக்கியமான வினையாகும். நைலான் 6 பலபடியை தயாரிக்க உதவும் முன்னோடிச் சேர்மமான கேப்ரோலாக்டம் சேர்மத்தை பேரளவில் தயாரிப்பதற்கே உற்பத்தி செய்யப்படும் ஐதராக்சிலமீன் சேர்மத்தின் பெரும்பகுதி பயன்படுத்தப்படுகிறது.  
வர்த்தக முறையில் பயன்படுத்தப்படும் இராச்சிக் செயல்முறை பின்வரும் படிநிலைகளைக் கொண்டுள்ளது:
- அமோனியம் கார்பனேட்டு கரைசல் தயாரித்துக் கொள்ளப்படுகிறது. இதற்காக அமோனியா, கார்பனீராக்சைடு, தண்ணீர் ஆகியவை வினைப்படுத்தப்படுகின்றன.
- அமோனியம் கார்பனேட்டுக் கரைசலுடன் நைட்ரசன் ஆக்சைடுகள் சேர்த்து ஒரு கார அமோனியம் நைத்திரைட்டு கரைசல் தயாரிக்கப்படுகிறது.
- அமோனியம் நைத்திரைட்டுடன் கந்தக டையாக்சைடைச் சேர்த்து ஐதராக்சிலமீன் டைசல்போனேட்டு உருவாக்கப்படுகிறது.
- ஐதராக்சிலமீன் டைசல்போனேட்டு பின்னர் நீராற்பகுக்கப்பட்டு ஐதராக்சிலமோனியம் சல்பேட்டாக மாற்றப்படுகிறது.
# சுமாத்திரா காண்டாமிருகம்

**சுமாத்திரா காண்டாமிருகம்** (*Sumatran rhinoceros*) ஆசிய இரண்டு கொம்பு காண்டாமிருகம் மற்றும் மயிரடர்ந்த காண்டாமிருகம் ஆகிய பெயர்களில் அழைக்கப்படுகிறது. ரெய்னோசெரடியி குடும்பத்திலேய மிகவும் அரிதான உறுப்பினர் எனலாம்(தற்போது கடுமையான ஆபத்தான அழியும் நிலையில் உள்ள விலங்கு). தற்போது நடைமுறையில் டைசோரனஸ் பேரினத்தில் உள்ள ஒரே உயிரினம் இவ்விலங்கே ஆகும்.
# தோற்றம் மற்றும் சிறப்பு

சுமாத்திரா காண்டாமிருகமே இவ்வுலகில் மிகச்சிறிய காண்டாமிருகம் ஆகும். இதன் பாதம் முதல் தோள் வரையிலுள்ள உயரம் மட்டுமே 112செ.மீ முதல் 145செ.மீ ஆகும். இவ்விலங்கின் தலை மற்றும் உடம்பின் நீளம் 2.36மீ-3.18மீ மற்றும் வாலின் நீளம் 35-70செ.மீ ஆகும். சுமாத்திராகாண்டாமிருகத்தின் இதுவரை கணக்கெடுக்கப்பட்ட அதிக எடை 500கிலோ முதல் 1000கிலோ வரை. இவ்விலங்கின் மேற்மயிர் படலமானது சிவப்பு மற்றும் பழுப்பு நிறக்கலவையில் இருக்கும். இதன் கொம்புகள் சாம்பல் மற்றும் கருப்பு நிறத்தில் இருக்கும். ஆண் காண்டாமிருகங்களுக்கு பெண் காண்டாமிருங்களை விட நீண்ட கொம்புகள் இருக்கும். சுமாத்திரா காண்டாமிருகங்கள் அடர்ந்த இரண்டு தோல் மடிப்புகளைக் கொண்டுள்ளது. இம்மிருகங்களின் கழுத்துப் பகுதியில் மட்டும் சிறிய மற்றும் அடர்த்திக் குறைவான தோல் மடிப்பைக் கொண்டுள்ளது. இதன் தோல் மட்டும் 10மி.மீ -16மி.மீ அடர்த்தியானது. காடுகளில் வாழும் விலங்குகளுக்கு மட்டும் தோலிலடியிலான கொழுப்பு இருக்காது. இவற்றின் முடி மிருகத்திற்கு மிருகம் வேறுபடும். மற்றும் ஒரு துண்டு போன்ற நீளமான முடி அமைப்பு இதன் காதுகளின் மேல் உள்ளது. அனைத்து காண்டாமிருகங்களைப் போலவே இவற்றிற்கும் கண்பார்வை மிகவும் குறைவு. இவற்றால் சரிவாக உள்ள பகுதிகளில் சுலபமாக நடக்க முடியும்.
# வாழ்வியல் மற்றும் வரலாறு

சுமாத்திரா காண்டாமிருகங்களின் முன்னோர்கள் மழைக்காடுகளிலும் சதுப்புநிலங்களிலும் பனி மூட்டமாய் காணப்படும் காடுகளிலும் வாழ்ந்தன. இவை இந்தியா, பூட்டான், பங்களாதேஸ், மியான்மர், தாய்லாந்து, மலேசியா மற்றும் சீனா ஆகிய நாடுகளில் வாழ்ந்திருக்கலாம் என்று கூறப்படுகிறது. இவ்விலங்குகள் பொதுவாக தனிமையிலேயே வாழும். இனப்பெருக்கத்துக்காகவும் குட்டிகளை வளர்பதற்காகவும் மட்டும் ஒன்றாக வாழும். பழங்களும் சிறுக்கிளைகளுமே இதன் உணவு. இவை இதன் குரலுக்காகவும் பிரபலமாய் பார்க்கப்படுகிறது. புலிகளும் காட்டுநாய்கள்தான் இவற்றின் வேட்டையாடிகள் ஆகும். ஆண் மிருகங்களின் சராகசரி எல்லைப்பரப்பு 500கி.மீ ஆகும்.இவைகள் தினமும் 50கிலோ எடையுள்ள உணவை உட்கொள்ளும். இவை சுமார் 30 வகையான செடிகளை உண்ணுகிறது. இவற்றின் உடலுறவு முறை கறுப்பு காண்டாமிருகத்தின் உடலுறவு முறையை ஒத்ததாக இருக்கும். இவ்விலங்கின் அழிவிற்கு காரணமே "எண்ணெய்த் தயாரிப்பு நிறுவனங்கள், விவசாயிகள், மக்களிடம் இருக்கும் மூட நம்பிக்கைகள், நோய்கள் மற்றும் சட்டவிரோதமாக விலங்குகளைக் கடத்துதல்" போன்றன ஆகும். தற்போது இவை மலேசியா, இந்தோனேசியா மற்றும் ஆசிய கண்டத்தில் இருக்கும் வேறு சில நாடுகளில் மட்டுமே காணப்படுகிறது.
# ஓலின் இராச்சிக் செயல்முறை

**ஓலின் இராச்சிக் செயல்முறை** (*Olin Raschig process*) என்பது ஐதரசீனை உற்பத்தி செய்யப் பயன்படும் ஒரு வேதிச் செயல்முறையாகும். செருமன் நாட்டு வேதியியலாளர் பிரடெரிக் இராச்சிக் இச்செயல்முறையின் முக்கியமான படிநிலைக்கு 1906 ஆம் ஆண்டிலேயே காப்புரிமை பெற்றார். அமோனியா மற்றும் ஐப்போகுளோரைட்டைப் பயன்படுத்தி மோனோகுளோரமீனை உருவாக்கவும் அதைத் தொடர்ந்து விளைபொருளை அமோனியாவுடன் வினைப்படுத்தி ஐதரசீன் தயாரிப்பதும் காப்புரிமை கோரிய அம்முக்கியமான வினையாகும் இந்த செயல்முறையை ஓலின் நிறுவனம் மேலும் உகந்ததாக பயன்படுத்தி விண்வெளி பயன்பாட்டிற்காக நீரற்ற ஐதரசீனை உற்பத்தி செய்தது .  
வர்த்தக முறையில் பயன்படுத்தப்படும் ஒலின் இராச்சிக் செயல்முறை பின்வரும் படிநிலைகளைக் கொண்டுள்ளது:
- சோடியம் ஐப்போகுளோரைட்டு கரைசலுடன் மும்மடங்கு அதிக அமோனியாவை 5° செல்சியசு வெப்பநிலையில் கலந்து மோனோகுளோரமீன் தயாரிக்கப்படுகிறது.
- மோனொகுளோரமீன் கரைசலுடன் 30 மடங்கு அதிக அமோனியாவைச் 130° செல்சியசு வெப்பநிலையில் உயர் அழுத்த்த்தில் சேர்க்க வேண்டும்.
- பின்னர் அதிக அளவாக எஞ்சும் அமோனியாவையும் பக்க விளைபொருளாக உருவாகும் சோடியம் குளோரைடையும் நீக்க வேண்டும்.
- கொதிநிலை மாறா வடிகட்டல் முறையில் நிரையும் அமீனையும் நீக்குதல் வேண்டும்.
# அ. ர. அஞ்சான் உம்மா

**அப்துல் ரகுமான் அஞ்சான் உம்மா** (*Abdul Rahman Anjan Umma*, பிறப்பு: 6 செப்டம்பர், 1955) என்பவர் இலங்கை அரசியல்வாதியும், ஆசிரியையும் ஆவார். இவர் 2004 ஆம் ஆண்டு ஐக்கிய மக்கள் சுதந்திரக் கூட்டணி சார்பில் கம்பகா மாவட்டத்தில் போட்டியிட்டு, இலங்கை நாடாளுமன்றத்திற்குத் தேர்ந்தெடுக்கப்பட்டார். பின்னர் 2008 ஆம் ஆண்டு சூன் மாதம் அக்கட்சியில் இருந்து விலகி, மக்கள் விடுதலை முன்னணியில் இணைந்தார். பிறகு சிறிது காலம் சுயேட்சை நாடாளுமன்ற உறுப்பினராக இருந்து, தேசிய சுதந்திர முன்னணியில் சேர்ந்தார். பின்பு 31 அக்டோபர் 2012 ஆம் ஆண்டு, அப்போதைய எதிர்கட்சியான ஐக்கிய தேசிய கட்சியில் உறுப்பினரானார்.
# வார்ப்புரு:Infobox academic

| image_size = }}
| alt = }
| caption = }
| birth_name = }
| birth_date = }
| birth_place = }
| disappeared_date =
| disappeared_place =
| disappeared_status =
| death_date = }
| death_place = }
| death_cause = }
| body_discovered =
| resting_place =
| resting_place_coordinates =
| monuments =
| residence = }}
| nationality = }
| citizenship = }
| other_names = }}
| education =
| alma_mater =
| occupation = }}
| years_active = }
| employer =
| organization =
| agent =
| known_for = }
| notable_works =
| style =
| home_town = }
| salary =
| net_worth =
| height =
| weight =
| television =
| title = }
| term =
| predecessor =
| successor =
| party =
| movement =
| opponents =
| boards = }
| denomination = }
| criminal_charge =
| criminal_penalty =
| criminal_status =
| spouse = }
| partner = }
| children = }
| parents = }
| relatives = }
| callsign =
| awards = }
| signature = }
| signature_alt = }
| signature_size = }}  
| module =
}}}}}}}}}
|}
| label7 = முனைவர் பட்ட மாணவர்கள்
| data7 = }
| label8 = குறிப்பிடத்தக்க மாணவர்கள்
| data8 = }
| label9 = Main interests
| data9 = }
| label10 = Notable works
| data10 = }}}
| label11 = Notable ideas
| data11 = }}
| label12 = Influenced
| data12 = }
}}}}  
| module2 = }
| module3 =
| module4 =
| module5 =
| module6 =
| website = }
| nocat_wdimage = }
| footnotes = }
}}<noinclude></noinclude>
# எம். கே. எம். அப்துல் சலாம் இராவுத்தர்

**எம். கே. எம். அப்துல் சலாம் இராவுத்தர்** (M. K. M. Abdul Salam Rowther) என்பவர் ஓர் இந்திய அரசியல்வாதியும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி மக்களவைத் தொகுதியிலிருந்து, தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1957 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.
# எம். கே. எம். அப்துல் சலாம் இராவுத்தர்

## பிறப்பு

இவர் திருச்சியில் உள்ள பாலக்கரையில், பிப்ரவரி 26, 1921 ஆம் ஆண்டு எம். கே. முகம்மது இப்ராகிம் இராவுத்தர் என்பவருக்கு மகனாகப் பிறந்தார்.இவர் திருச்சியில் மிகப்பெரும் நிலச்சுவாந்தார் ஆவார்.
# எம். கே. எம். அப்துல் சலாம் இராவுத்தர்

## கல்வி

இவர் புனித சூசையப்பர் கல்லூரியில் கல்வி பயின்றார்.
# எம். கே. எம். அப்துல் சலாம் இராவுத்தர்

## வகித்த பதவிகள்

- தொழிலதிபர் (தோல் பதனிடுதல்- கட்டுமானம்)
- திருச்சிராப்பள்ளி மாநகராட்சி கவுன்சிலர்
- திருச்சிராப்பள்ளி மாவட்ட காங்கிரஸ் துணை தலைவர்
- திருச்சிராப்பள்ளி மாவட்ட நூலக கமிட்டி உறுப்பினர்
- மெட்ராஸ் பிளையிங் கிளப்பின் நிர்வாக உறுப்பினர்
- சென்னை மாகாண கவுன்சில் உறுப்பினராக 1952 - 1956 ஆம் ஆண்டு வரை பொறுப்பு வகித்தார்.
# எம். கே. எம். அப்துல் சலாம் இராவுத்தர்

## குடும்பம்

ஈ.ஏ.ஜி. ஹபிபுன்னிசா பேகம் என்ற மனைவியும், இரண்டு மகள்களும், ஒரு மகனும் உள்ளனர்.
# பாசிட்ரான்

**பாசிட்ரான்** (*Positron*) என்பது எலக்ட்ரானுக்கு சக எதிராக உள்ள எதிர் துகள் அல்லது எதிர் பொருள் ஆகும். இதன் மின்னேற்றம் + 1 e. பாசிட்ரான் எலக்ட்ரானைப் போன்ற அதே நிறையைக் கொண்டது. எலக்ட்ரானும் பாசிட்ரானும் மோதும் போது நிர்மூலமாகிறது. இம்மோதல் குறைந்த ஆற்றலில் நடைபெற்றால் இரண்டு அல்லது அதற்கு மேற்பட்ட காமா கதிர் போட்டான்கள் உருவாகும். பாசிட்ரான்கள் கதிரியக்கச் சிதைவில் பாசிட்ரான் உமிழ்வு மூலம் உருவாகின்றன.
முதன் முதலில் டிமிட்ரி ஸ்கோபெல்சின் 1928 ம் ஆண்டு பாசிட்ரானை கண்டார். 1932ம் ஆண்டு கார்ல் டேவிட் ஆண்டர்சன் பாசிட்ரானைக் கண்டுபிடித்து 1936 இல் அதற்காக இயற்பியலுக்கான நோபல் பரிசும் பெற்றார்.
# பாசிட்ரான்

## இயற்கை உற்பத்தி

இயற்கையாகவே உள்ள பொட்டாசியம் - 40 போன்ற கதிரியக்க ஐசோடோப்புகளின் பீட்டா சிதைவின் மூலம் பாசிட்ரான்கள் இயற்கையாகவே உற்பத்தி ஆகிறது. காஸ்மிக் கதிர்கள் மூலமாகவும் உருவாகின்றன.
# பாசிட்ரான்

## செயற்கை உற்பத்தி

கலிபோர்னியாவில் லாரன்ஸ் லிவர்மோர் தேசிய ஆய்வகத்தில் சிறிய அளவிலான அதிக அடர் கொண்ட லேசரை 1 மி.மீ தடிமன் தங்கத்தில் செலுத்தி 100 பில்லியன் பாசிட்ரான்களை உருவாக்கி உள்ளனர்.
# பாசிட்ரான்

## பயன்கள்

பாசிட்ரான் அணிகிலேஷன் ஸ்பெக்ட்ரோஸ்கோபி (positron annihilation spectroscopy -PAS)
என்னும் கருவி திடப்பொருள்களின் குறைபாடுகள், அடர்த்தி வேறுபாடு, வெற்றிடம் மேலும் பலவற்றை ஆராய உதவி செய்கிறது.
# விக்கிப்பீடியா:Statistics/weekly/13-Jan-2019
| 339 | 2405:204:728A:5955:0:0:D93:20AD | 0 | 1 | 0 | 0 | 0 | 0 | 0 | 1 | 12 |  |
| 340 | 175.157.120.106 | 0 | 1 | 0 | 0 | 0 | 0 | 0 | 1 | 17 |  |
| 341 | 2409:4072:80C:FDFF:0:0:2A93:18A4 | 0 | 1 | 0 | 0 | 0 | 0 | 0 | 1 | 0 |  |
| 342 | Karthi Sankar Pillai | 0 | 1 | 0 | 0 | 0 | 0 | 0 | 1 | 15 |  |
| 343 | AHM Hameed | 0 | 0 | 0 | 0 | 0 | 0 | 1 | 1 | 0 |  |
| 344 | 42.111.5.249 | 0 | 1 | 0 | 0 | 0 | 0 | 0 | 1 | 0 |  |
| 345 | Eswaran Naveen | 0 | 0 | 0 | 0 | 0 | 0 | 1 | 1 | 0 |  |
| 346 | SAMYNATHAN S | 0 | 0 | 0 | 0 | 0 | 0 | 1 | 1 | 0 |  |
| 347 | Princenrsama | 0 | 0 | 0 | 0 | 0 | 0 | 1 | 1 | 0 |  |
| 348 | Hbf878 | 0 | 1 | 0 | 0 | 0 | 0 | 0 | 1 | 0 |  |
| 349 | 106.198.96.174 | 0 | 1 | 0 | 0 | 0 | 0 | 0 | 1 | 0 |  |
| 350 | 2001:E68:5445:57FB:9CE1:A93C:446B:E81 | 0 | 1 | 0 | 0 | 0 | 0 | 0 | 1 | 0 |  |
| 351 | 175.157.230.23 | 0 | 1 | 0 | 0 | 0 | 0 | 0 | 1 | 167 |  |
| 352 | 223.182.252.235 | 0 | 1 | 0 | 0 | 0 | 0 | 0 | 1 | 0 |  |
| 353 | Youngflute getvim | 0 | 1 | 0 | 0 | 0 | 0 | 0 | 1 | 0 |  |
| 354 | 106.197.135.72 | 0 | 0 | 0 | 0 | 0 | 0 | 1 | 1 | 0 | } |
# காற்றில்லா சுவாச உயிரினம்

**காற்றில்லாசுவாச உயிரினம்** (*Anaerobic organism*) என்பவை உயிர் வாழ்வதற்கு ஆக்சிசன் தேவைப்படாத உயிரினங்களைக் குறிக்கும். இவ்வகை உயிரினங்களின் வளர்ச்சி காற்றை சார்ந்திருப்பதில்லை. ஒருவேளை ஆக்சிசன் கிடைக்கும் பட்சத்தில் இவ்வகை உயினங்கள் எதிர்மறையாக செயல்படலாம் அல்லது இறந்தும் போகலாம். மாறாக காற்றுச்சுவாச உயிரினங்கள் உயிர் வாழவும் வளர்ச்சியடையவும் ஆக்சிசன் அவசியமாகும்.  
காற்றில்லாசுவாச உயிரினம் ஒற்றைச் செல்லுடைய உயிரினமாகவும் இருக்கலாம். உதாரணம்: புரோட்டோசோவாக்கள் , பாக்டீரியாக்கள் ). அவை பலசெல் உயிரினமாகவும் இருக்கலாம் .
# காற்றில்லா சுவாச உயிரினம்

## பாகுபாடு

நடைமுறைச் செயல்பாடுகள் கருதி இவற்றை மூன்று வகையாகப் பிரிக்கலாம். காற்றில்லாசுவாச உயிரினம், சகிப்புக் காற்றில்லாசுவாச உயிரினம், இணக்கக் காற்றில்லாசுவாச உயிரினம் என்பன அம்மூன்று வகைபாடுகளாகும்.
முதல்வகையான காற்றில்லாசுவாச உயிரினங்கள் ஆக்சிசன் கிடைக்கும் பட்சத்தில் இடர்பாடுகளைச் சந்திக்கின்றன .
உதாரணம்: *Clostridium bottulinum,* ஆழ்கடலின் அடியில் எரிமலைகுழம்பு கொண்ட குழிகளில் வாழும் அங்கிகள்.  
இரண்டாம் வகை சகிப்புக் காற்றில்லாசுவாச உயிரினங்கள் ஆக்சிசன் இருப்பதைச் சகித்துக் கொள்கின்றன. ஆனால் ஆக்சிசனைப் பயன்படுத்திக் கொள்வதில்லை .  
மூன்றாம் வகையான இணக்க்க் காற்றிலாசுவாச உயிரினங்கள் ஆக்சிசன் இல்லாமலும் வாழ்கின்றன. ஆக்சிசன் கிடைக்கும் பட்சத்தில் அதைப் பயன்படுத்தியும் வளர்கின்றன . சகிப்புக்காற்றில்லாசுவாச வகை உயிரினங்கள் நொதித்தலை மட்டுமே நம்பியிருக்கின்றன. இணக்கவகை இனங்கள் காற்று இருந்தால் காற்றையும் காற்று கிடைக்காவிட்டால் நொதித்தலையும் சில காற்றற்ற சுவாசத்தையும் பயன்படுத்துகின்றன.
# காற்றில்லா சுவாச உயிரினம்

## நொதித்தல்

பலவகையான காற்றில்லா நொதித்தல் வினைகள் நிகழ்கின்றன.  
நொதித்தல் முறையைப் பயன்படுத்தும் காற்றில்லாசுவாச உயிரினங்கள் பெரும்பாலும் லாக்டிக் அமில நொதித்தல் வழியைப் பின்பற்றுகின்றன.  
C6H12O6 + 2 ADP + 2 பாசுபேட்டு → 2 லாக்டிக் அமிலம் + 2 ATP  
இவ்வினையில் வெளிப்படும் ஆற்றல் தோராயமாக 150 கியூ/மோல் ஆகும். அடினோசின் டைபாசுபேட்டை அடினோசின் டிரை பாசுபேட்டாக மீளுருவாக்கம் செய்ய இந்த ஆற்றல் பயன்படுத்தப்படுகிறது. காற்றுச்சுவாச உயிரினங்களின் ஆற்றலுடன் ஒப்பிடுகையில் இது வெறும் 5% மட்டுமேயாகும்.  
தாவரங்களும் ஈசுட்டு போன்ற பூஞ்சைகளும் காற்றுக் குறைவு ஏற்படும்போது எத்தனால் நொதித்தல் வழியைப் பின்பற்றுகின்றன.  
C6H12O6 (குளுக்கோசு) + 2 ADP + 2 பாசுபேட்டு → 2 C2H5OH + 2 CO2↑ + 2 ATP  
இவ்வினையில் வெளிப்படும் ஆற்றல் கிட்டத்தட்ட 180 கியூ/மோல் ஆகும். காற்றில்லாசுவாச பாக்டீரியா மற்றும் அராக்கியா போன்ற உயிரினங்கள் பல்வேறு வகையான நொதித்தல் பாதைகளை பின்பற்றுகின்றன. புரோப்பியானிக அமில நொதித்தல், பியூட்டைரிக் அமில நொதித்தல், கலப்பு அமில நொதித்தல், பியூட்டேன்டையால் நொதித்தல் போன்றவை சில பாதைகளாகும்..
# நெக்ரசோவைட்டு

**நெக்ரசோவைட்டு** (*Nekrasovite*) என்பது Cu<sub>26</sub>V<sub>2</sub>(Sn,As,Sb)<sub>6</sub>S<sub>32</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய தாமிர வனேடியம் சல்போவுப்புக் கனிமமாக இது வகைப்படுத்தப்படுகிறது. கனிமத் தொகுதிகளில் சிறு மணிகளாக சம அளவுத்திட்டத்தில் நெக்ரசோவைட்டு படிகமாகிறது. பழுப்பு நிறத்தில் ஒளிபுகா உலோக கனிமமாக காணப்படுகிறது. மோவின் அளவுகோலில் நெக்ரசோவைட்டின் கடினத்தன்மை மதிப்பு 4.5 என்றும் மற்றும் இதன் ஒப்படர்த்தி 4.62 என்றும் அளவிடப்பட்டுள்ளது.  
முதன்முதலில் கிழக்கு உசுபெக்கித்தானின் காய்ராகாட்சு தாதுப் படிவில் 1984 ஆம் ஆண்டு கண்டறியப்பட்டது. 1929 ஆம் ஆண்டு பிறந்த உருசிய கனிமவியலாளர் இவான் யாகோலெவிச்சு நெக்ரசோவ் நினைவாக கனிமத்திற்கு இப்பெயர் சூட்டப்பட்டது.
# பேயில்டோனைட்டு

**பேயில்டோனைட்டு** (*Bayldonite*) என்பது PbCu<sub>3</sub>(AsO<sub>4</sub>)<sub>2</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய இரண்டாம்நிலை கனிமமாக இது வகைப்படுத்தப்படுகிறது. ஐக்கிய இராச்சியத்தின் இங்கிலாந்து நாட்டிலுள்ள கோர்ன்வால் மாகாணத்தில் இருக்கும் பென்பெர்த்தி கிராப்ட் சுரங்கத்தில் முதன் முதலாக இக்கனிமம் கண்டறியப்பட்டது . யோன் பேயில்டான் இக்கனிமத்தை கண்டறிந்த காரணத்தால் பேயில்டோனைட்டு என்று பெயர் சூட்டப்பட்டது
அமெரிக்காவின் அரிசோனா, நமீபியாவின் திசுமெப் போன்ற இடங்களிலும் கனிம மாதிரிகள் கிடைத்தன. சில சமயங்களில் இதை மணிக்கற்களாகவும் பயன்படுத்துகிறார்கள்.
# நபீசா அலி

**நபீசா அலி** (Nafisa ali, பிறப்பு 18 ஜனவரி, 1957) இந்திய, வங்காள திரைப்பட நடிகையும், இந்திய தேசியக் காங்கிரசின் அரசியல்வாதியும், சமூக செயற்பாட்டாளரும் ஆவார்.
# நபீசா அலி

## இளமை

நபீசா அலி மேற்கு வங்க மாநிலம் கொல்கத்தாவில் அஹமது அலி என்ற வங்காள இசுலாமியத் தந்தைக்கும், பிலோமினா டாரிசன் என்ற ரோமன் கத்தோலிக்க ஆங்கில இந்திய வம்சாவழியில் வந்த தாய்க்கும் பிறந்தவராவார். இவரது தாத்தா வாஜித் அலி வங்காளத்தின் குறிப்பிடத்தக்க எழுத்தாளர்களில் ஒருவராவார். இவருடைய தந்தையின் சகோதரி (அத்தை), ஜாயிப்புன்னிசா ஹமைதுல்லா, பாகிஸ்தானின் இதழியலாளரும் பெண்ணியவாதியுமாவார். வங்கதேச சுதந்திரப் போராளியும் சிப்பாயுமான பிர் ப்ரதிக் அக்தர் அகமது ஆகியோருடன் நபீசா உறவினராவார். நபீசாவின் தாயார் தற்பொழுது ஆஸ்திரேலியாவில் வசிக்கிறார்..  
நபீசா கொல்கத்தாவின் லா மார்டினியெர் இலிருந்து சர் கேம்பிரிட்ஜ் கல்லூரியில் இணைந்தார். மேலும் உலகப்புரிதலுக்கான சின்மயா மிஷனில் சுவாமி சின்மயா அவர்களிடம் வேதாந்தத்தையும் கற்றார். இவருடைய கணவர் கோல். ஆர். எஸ் சோதி, புகழ்பெற்ற போலோ விளையாட்டு வீரர் ஆவார். இவர் விளையாட்டுக்கான அர்ஜுனா விருது வென்றவர். திருமணத்திற்குப் பிறகு நபீசா தன் தொழிலை நிறுத்தி தனது மூன்று குழந்தைகளைக் கவனித்துக் கொள்வதிலேயே கவனம் கொண்டு நேரம் செலவழித்தார். இவருடைய மகள்கள் ஆர்மனா, பியா, மகன் அஜித் ஆகியோராவார்கள்.
# நபீசா அலி

## குடும்பம்

இவர் கொலோனல் சோதி என்ற போலோ (விளையாட்டு) வீரரை மணந்தார். இவரது கணவர் அர்ஜூனா விருது வென்றவராவார்.
# ஒரு ஓடை நதியாகிறது

**ஒரு ஓடை நதியாகிறது** என்ற திரைப்படம் ரகுவரன் முன்னணி பாத்திரத்தில் நடித்து, ஸ்ரீதரால் எழுதி இயக்கி தயாரிக்கப்பட்டு 1983 ல் வெளிவந்த தமிழ்த் திரைப்படம் ஆகும் புகழ் பெற்ற நடிகர் டி.எஸ். பாலையாவின் மகள் மனோசித்ராவும் நடிகை சுமலதாவும் இப்படத்தின் முன்னணி கதாபாத்திரங்களில் நடித்துள்ளனர்.
# ஒரு ஓடை நதியாகிறது

## கதைச்சுருக்கம்

ரகுவரன் தனது நண்பருடன் வெளியூர் சென்று விருந்து முடிந்து இரவு திரும்பி வருகையில் ஒரு பெண்ணைப் பார்க்கிறார். அப்போது நல்ல மழை பெய்து கொண்டிருக்கிறது. அப்பெண்ணைக் கண்டவுடன் மோகித்த ரகுவரன் அவளைக் கற்பழித்துவிட்டு, அங்கேயே விட்டு விட்டுச் சென்றுவிடுகிறார். ரகுவரன் இச்சம்பவத்தைப் பற்றித் தனது நண்பரிடம் பேசுகிறார். அவருடைய நண்பரும் அவளும் இச்சம்பவத்தை மறந்திருப்பாள் எனவும் அந்தப் பெண்ணைத் தேட வேண்டாம் என்றும் ஆலோசனை கூறுகிறார். ஆனால் குற்ற உணர்ச்சியால் தாக்கப்பட்ட ரகுவரன் அப்பெண்ணைத் தேடி வருகிறார். ஆனால் அவளைக் கண்டுபிடிக்க இயலவில்லை.  
இதற்கிடையில் அப்பெண்(சுமலதா) கர்ப்பமடைகிறாள். இச்சம்பவத்தைப் பற்றி வெளியில் சொல்லமுடியாத நிலையில் மிகவும் வேதனையுடன் அவளுடைய தந்தையுடன் (பிரதாப்சந்திரன்) அந்த ஊரிலிருந்து வேறு புதிய இடத்திற்கு இடம் மாறுகிறாள். அங்கே அவள் ஆண் குழந்தையைப் பெற்றெடுக்கிறாள். அந்த தீராத மழைக்கால இரவில் அவள் கண்ட முகத்தை நினைவுபடுத்த முயற்சிக்கிறாள். இதற்கிடையில், அனைவருடைய வற்புறுத்தலின் பேரில் ரகுவரன் மனோசித்ராவை திருமணம் செய்துகொள்கிறார். ஆனாலும் கூட ரகுவரன் தன்னால் கற்பழிக்கப்பட்ட பெண்ணைப் பற்றிய நினைவாகவே இருக்கிறார்.  
இதன் பிறகு சுமலதா, ரகுவரன் மற்றும் மனோசித்ராவிற்கு என்ன நடக்கிறது என்பதும் ரகுவரன் தனது மகனை எவ்வாறு அடையாளம் காண்கிறார் என்பதை படத்தின் முடிவின் மூலம் காணலாம்.
# ஒரு ஓடை நதியாகிறது

## நடிகர்கள்

- ரகுவரன்
- சுமலதா
- மனோசித்ரா
- பிரதாபசந்திரன்
- காத்தாடி ராமமூர்த்தி
- எம். ஆர். கிருஷ்ணமூர்த்தி
- டைப்பிஸ்ட் கோபு
- அனுராதா
# ஒரு ஓடை நதியாகிறது

## ஒலிப்பதிவு

இது எஸ். பி. பாலசுப்ரமணியம், எஸ். ஜானகி, கிருஷ்ணசந்தர், பி. ௭ஸ். சசிரேகா மற்றும் எம். எஸ். இராஜேஸ்வரி ஆகியோரால் பாடப்பட்டு இசையமைப்பாளர் இளையராஜாவால் மிகவும் வெற்றிகரமாக ஒலிப்பதிவு செய்யப்பட்டத் திரைப்படமாகும். இதில் இடம் பெற்ற "தென்றல் என்னை முத்தமிட்டது" என்ற பாடல் மலயமாருத ராகத்தில் இசைக்கப்பட்டுள்ளது..அதே போல "கனவு ஒன்று" என்ற பாடல் ரேவதி ராகத்தில் அமைக்கப்பட்டுள்ளது. மேலும் "தலையைக் குனியும் தாமரையே" என்ற பாடல் ரீதிகவுளா ராகத்தின் அடிப்படையில் இசையமைக்கப்பட்டுள்ளது.
| 1 | "என் தேகம் அமுதம்" | எஸ். ஜானகி | வைரமுத்து |
| --- | --- | --- | --- |
| 2 | "தலையைக் குனியும் தாமரையே" | எஸ். பி. பாலசுப்பிரமணியம், எம். எஸ். இராஜேஸ்வரி | வைரமுத்து |
| 3 | "தென்றல் என்னை முத்தமிட்டது" | கிருஷ்ணசந்தர், பி. ௭ஸ். சசிரேகா | வைரமுத்து |
| 4 | "கனவு ஒன்று " | எஸ். ஜானகி | வைரமுத்து |
| 5 | "ராத்திரி பொழுது" | பி. ஜெயச்சந்திரன், எஸ். பி. சைலஜா | கங்கை அமரன் |
# சீரியம்(IV) ஆக்சைடு-சீரியம்(III) ஆக்சைடு சுழற்சி

**சீரியம்(IV) ஆக்சைடு-சீரியம்(III) ஆக்சைடு சுழற்சி** (*Cerium(IV) oxide–Cerium(III) oxide cycle*) என்பது ஐதரசனை உற்பத்தி செய்ய பயன்படும் இருபடிநிலை வெப்பவேதியியல் செயல்முறையாகும். CeO2/Ce2O3 என்ற குறியீட்டுப் பெயராலும் இச்சுழற்சி குறிப்பிடப்படுகிறது. இச்செயல்முறையில் சீரியம்(IV) ஆக்சைடு, சீரியம்(III) ஆக்சைடு ஆகிய சேர்மங்கள் பயன்படுத்தப்படுகின்றன. சீரியம் சார்ந்த இச்சுழற்சி இரண்டு படிகளில் ஐதரசன் மற்றும் ஆக்சிசன் ஆகியவற்றை பிரித்தெடுக்கிறது, இதனால் உயர் வெப்பநிலை வாயு பிரிப்பு தேவைக்கதிகமாக கிடைக்கிறது.
# சீரியம்(IV) ஆக்சைடு-சீரியம்(III) ஆக்சைடு சுழற்சி

## விளக்கம்

இந்த வெப்ப வேதியியல் இருபடி நீர் பிரிப்புச் செயல்முறை ஒடுக்க ஏற்ற் வேதி வினைகளைப் பயன்படுத்துகிறது :.  
- பிரிகை: 2CeO2 → Ce2O3 + 0.5 O2
- நீராற்  
முதலாவது வெப்பங்கொள் வினையில் சீரியம்(IV) ஆக்சைடு 2000 பாகை செல்சியசு வெப்பநிலையில் மந்த வாயுச் சூழல் மற்றும் 100-200 மில்லிபார் அழுத்தத்தில் சீரியம்(III) ஆக்சைடு மற்றும் ஆக்சிசனாகப் பிரிகையடைகிறது. இரண்டாவது வெப்ப உமிழ்வினையில் சீரியம்(III) ஆக்சைடு 400 பாகை செல்சியசு வெப்பநிலையில் ஒரு நிலையான உலையில் நீருடன் வினைபுரிந்து ஐதரசன் மற்றும் சீரியம்(IV) ஆக்சைடு ஆகியவற்றைக் கொடுக்கிறது.
# அனைத்துலக சூரிய-புவியியற்பிய அறிவியல் முயற்சி

**அனைத்துலக சூரிய-புவியியற்பிய அறிவியல் முயற்சி** (*International Solar-Terrestrial Physics Science Initiative*) என்பது நாசா, ஐரோப்பிய விண்வெளி நிறுவனம், சப்பானைச் சேர்ந்த விண்வெளி மற்றும் வானியல் அறிவியல் நிறுவனம் ஆகிய அமைப்புகள் அனைத்துலக ஆராய்ச்சிக்காக ஒன்றிணைந்து செயல்படும் ஓர் அமைப்பாகும் இவ்வமைப்பின் நோக்கம். சனி, சூரியக் காற்று மற்றும் பூமியின் மீது அதன் விளைவுகள் ஆகியவற்றோடு தொடர்புடைய இயற்பியல் நிகழ்வுகளை ஆராய்வதாகும்..
# டி. எஸ். பாலகிருஷ்ண சாஸ்திரி

**டி. எஸ். பாலகிருஷ்ண சாஸ்திரி** (**Thiruvidaimarudur Sambamurti Balakrishna Sastrigal**) (1919–2003) தமிழ், மலையாளம், கன்னடம், தெலுங்கு மற்றும் ஆங்கில மொழிகளில் ஹரிகதா கலாட்சேபம் செய்வதில் புகழ்பெற்றவர்.
# டி. எஸ். பாலகிருஷ்ண சாஸ்திரி

## இளமை வாழ்க்கை

வேத விற்பன்னரான சாம்பமூர்த்திக்கு , தஞ்சாவூர் மாவட்டம், திருவிடைமருதூரில் 1919-இல் பிறந்தவர் பாலகிருஷ்ண சாஸ்திரி. சிறு வயதில் நாகலெட்சுமியை திருமணம் செய்து கொண்ட பாலகிருஷ்ண சாஸ்திரி, தமது மாமனாரிடம் வேதங்கள், புராணங்கள், இதிகாசங்கள் மற்றும் கர்நாடக சங்கீதத்தையும் முறைப்படி கற்றவர். பின்னர் சென்னை கிறித்தவக் கல்லூரியில் படித்த பாலகிருஷ்ண சாஸ்திரி, ஆங்கில இலக்கியத்தில் புலமைப் பெற்றவர். கல்லூரிப் படிப்பை முடித்த பாலகிருஷ்ண சாஸ்திரி, பாரத ஸ்டேட் வங்கியில் பணியில் சேர்ந்தார். பணி ஓய்வுக்குப் பின் முழுநேரமாக ஹரிகதா காலச்சேபங்கள் நாடு முழுவதும் செய்தார்.
# டி. எஸ். பாலகிருஷ்ண சாஸ்திரி

## குடும்பம்

பாலகிருஷ்ணன் சாஸ்திரி - நாகலட்சுமி இணையரின் மூத்த மகன் மௌலி, தமிழ் திரைப்பட இயக்குநர், மேடை நாடகம் மற்றும் திரைக் கதை எழுத்தாளர் மற்றும் திரைப்பட நடிகர் ஆவார். இளைய மகன் எஸ். பி. காந்தன், மேடை நாடகங்கள், தொலைக்காட்சித் தொடர்கள் மற்றும் திரைப்பட இயக்குநர் ஆவார்.
# டி. எஸ். பாலகிருஷ்ண சாஸ்திரி

## விருதுகள்

- கலைமாமணி விருது, 1972, தமிழ்நாடு அரசு
- *சங்கீத கலாசிகாமணி விருது*, 1988, இந்திய நுண்கலைகள் சங்கம், சென்னை
- சங்கீத நாடக அகாதமி விருது, 1993
- *சங்கீத கலா ஆச்சாரியர் விருது*, 1997, மியூசிக் அகாதெமி
# டி. எஸ். பாலகிருஷ்ண சாஸ்திரி

## மறைவு

- பாலகிருஷ்ண சாஸ்திரி தமது 84-வது அகவையில் 11 சூன் 2003 அன்று வயது முதிர்வால் காலமானார்.
# சாக்லேட் (திரைப்படம்)

***சாக்லெட்*** (*Chocklet*) என்ற 2001 தமிழ் படம் பிரசாந்த், ஜெயா ரே ஆகியோர் முக்கிய கதாபத்திரங்களில் தோன்றி நடித்துள்ளனர். லிவிங்ஸ்டன், சுஹாசினி, மும்தாஜ், ஆர்.மாதேஷ் மற்றும் நாகேந்திர பிரசாந்த் ஆகியோர் துணைக் கதாபாத்திரங்களில் உடன் நடித்து 2001 ஆம் ஆண்டில் வெளிவந்தது. ஏ. வெங்கடேஷ் இதனை இயக்கியுள்ளார். இசையமைப்பாளர் தேவா அவர்களால் இசையமைக்கப்பட்டு வெற்றிகரமான திரைப்படமாக ஓடியது.
# சாக்லேட் (திரைப்படம்)

## கதைச்சுருக்கம்

அரவிந்த் (பிரசாந்த்) அஞ்சலியைப் (ஜெயா ரே) பற்றிய பின்னணி எதுவுமே தெரிந்துகொள்ளாமல் முதல் பார்வையிலேயே காதலில் விழுகிறான். சோதனை முறையில் ஒரு வாரம் இருவரும் காதலிக்கலாமெனவும், இது நீண்ட காலத்திற்கு காதல் நிலைத்திருக்க இருவருக்குமே வழிவகுக்கும் என அஞ்சலி அரவிந்திடம் கூறுகிறாள். இதற்கு அரவிந்தனும் ஒப்புக்கொள்கிறான். அஞ்சலி காவல்துறை ஆணையாளர் ஜெயச்சந்திரன் (லிவிங்ஸ்டன்) மற்றும் சாரதா (சுஹாசினி) ஆகியோரின் மகளாவார். அரவிந்தன் இவர்கள் இருவரிடமும் அஞ்சலியின் பெற்றோர் எனத்தெரியாமலே ஒரு சுமூகமான உறவை பராமரிக்கிறார். அரவிந்த் ஒரு நல்ல பையனாக இருப்பதால் இச்சோதனைக் காதலை விட்டுவிட்டு அவனை திருமணம் செய்துகொள்ள அஞ்சலியின் தந்தை ஜெயச்சந்திரன் அவளிடம் வற்புறுத்துகிறார். அரவிந்த் அஞ்சலியின் தாயார் சாரதாவை சமாதானப்படுத்தி தனது சார்பாக கோருகிறார். சாரதவும் அரவிந்த், அஞ்சலியின் திருமணத்தை நடத்தி வைக்கிறார்.
# சாக்லேட் (திரைப்படம்)

## நடிப்பு

- பிரசாந்த் - அரவிந்த்
- அஞ்சலியாக ஜெயா ரே
- மும்தாஜ் - நிர்மலா பாமா
- சுஹாசினி - சாரதா, அஞ்சலியின் அம்மா
- லிவிங்ஸ்டன் - ஏசிபி ஜெயசந்திரன், அஞ்சலியின் தந்தை
- நாகேந்திர பிரசாத் - குரு, அரவிந்தனின் நண்பன்
- சார்லி - சசி
- தாமு - தாமு
- வெண்ணிற ஆடை மூர்த்தி - கல்லூரி பிரின்ஸ்பல்
- அஜய் கபூர் - கணேஷ்
- கூல் சுரேஷ் - அடியாள்
- மின்னல் தீபா - அஞ்சலி மற்றும் நிர்மலாவின் தோழி
- இனிகோ பிரபாகரன்
# சாக்லேட் (திரைப்படம்)

## தயாரிப்பு

2001 சனவரியில் ஆரம்பிக்கப்பட்ட இந்தத் திரைப்படத்தின் படப்பிடிப்பு காட்சிகள் சென்னை மாயாஜாலில் படமாக்கப்பட்டது. இப்படத்தின் அதிகாரப்பூர்வ முதல் முன்னோட்ட பட வெளியீட்டு நிகழ்ச்சியில், இதன் தயாரிப்பாளர் ஆர். மகேஷ் இத்திரைப்படத்தின் கதநாயகன் நடிகர் பிரசாந்தின் எடைக்குச் சமமான எழுபத்தைந்து கிலோ சாக்லேட்டினை ஏழைக் குழந்தைகளுக்கு வழங்கினார். ரீமா சென் மற்றும் ரிச்சா பலோட் என்ற நடிகை படத்தின் ஆரம்பத்தில் கதாநாயகியாக நடித்தனர். ஆனால் தயாரிப்பாளருக்கும் அவர்களுக்குமான சம்பளப் பிரச்சினை காரணமாக அவகள் இப்படத்திலிருந்து விலகி கொண்டனர். பின்னர் முன்னாள் மிஸ் கோவா போட்டியில் வென்ற ஜெயா ரே என்பவர் நடித்து இத்திரைப்படம் வெளிவந்தது. இப்படத்தின் ஒரு சண்டைக் காட்சி சென்னையிலுள்ள கோயம்பேடு சந்தை சாலையில் 16 படபிடிப்புக் கருவிகளுடன் படமாக்கப்பட்டது. மேலும் இப்படத்தின் ஒரு பாடல் காட்சி யப்பான் , கம்போடியா மற்றும் வியட்நாம் ஆகிய இடங்களில் ஒரு கப்பலில் படமாக்கப்பட்டது.
# சாக்லேட் (திரைப்படம்)

## வெளியீடு

சான் பிரான்சிஸ்கோவின் ஒரு கடல் பகுதியில் இப்படத்தின் முதல் காட்சி செப்டம்பர் 2001 வெளியிடப்பட்டது. இதன் பிறகு இந்தத் திரைப்படம் பல கலவையான விமர்சனங்களைப் பெற்றது. சிஃபி.காம் என்ற வலைதளத்தில் ஒரு விமர்சகர் பிரசாந்தைப் பற்றி நேர்மறையான விமர்சித்திருந்தார். இப்படத்தில் இருவரும் ஒருவரை ஒருவர் சோதனைக்குள்ளாக்குகிறார்கள், இதற்கு திரைக்கதையைத்தான் குற்றம் சொல்லவேண்டுமென மாலதி ரங்கராஜன் என்பார் தி இந்து நாளிதழில் எழுதினார்.
ரெடிப்.காம் இதற்கிடையில் இப்படத்தைப்பற்றி ஒரு எதிர்மறையான விமர்சனத்தை வழங்கியது, " படத்தின் உரையாடல்கள், வியக்கத்தக்க, மற்றும் நம்பமுடியாத முடிவை நோக்கி அமைந்திருக்கிறது. மேலும் சுஹாசினி போன்ற திறமையான நடிகைக்கு அவரது திரைப்பட வாழ்க்கையில் ஒரு வித்தியாசமான தோற்றங்களில் ஒன்றாக இக்கதாபாத்திரம் அமைந்தது என எழுதுகிறது. " சினிசவுத்.காமில் ஒரு விமர்சகர் "இந்தத் திரைப்படம் இளைஞர்களின் உணர்வுகளுடன் கலந்துள்ளது, மேலும் இப்படம் சில வியக்கத்தக்க காட்சிகளைக் கொண்டுள்ளது. எனக் குறிப்பிடுகிறார்." 2002 ஆம் ஆண்டு மார்ச் மாதம் இந்தத் திரைப்படம் தெலுங்கில் இதே பெயரில் வெளியிடப்பட்ட போதும் விமர்சகர்களிடமிருந்து சில நேர்மறையான விமர்சனங்களையே பெற்றது. இந்தப் படத்தின் வெற்றிக்குப் பிறகு பிரசாந்த் மற்றும் இயக்குநர் ஏ.வெங்கடேஷ் ஆகியோர் இணைந்து 2005 ஆம் ஆண்டில் "பெட்ரோல்" என்ற திரைப்படத்திற்கான அறிவிப்பை வெளியிட்டனர்.< ஆனால் பிரசாந்தின் திருமண பிரச்சினைகள் காரணமாகவும், இயக்குனரின் கால அட்டவணையின் தாமதத்தாலும் இறுதியில் அந்த படம் முடிக்கப்படவில்லை..
# சாக்லேட் (திரைப்படம்)

## இசை

இசையமைப்பாளர் தேவா இசையமைப்பில் கவிஞர் வாலி பாடல்களை எழுதி இப்படம் வெளிவந்தது. இப்படத்தில் இடம்பெற்ற "மலை,மலை" என்ற பாடல் திரைப்பட வெளியீட்டின் போது பல இளைஞர்களுக்கான தேசிய கீதமாகவே இருந்தது. மேலும் இதன் தயாரிப்பாளர் ஆர். மகேஷ் ஒரு பாரம்பரிய இசைவெளியீட்டு விழாவைத் தவிர்த்து, காட்பரி சாக்லேட் உடன் இணைக்கப்பட்ட ஒலிப்பேழையினை கடைகளுக்கு விநியோகிக்கத்தார்.